UNL: Statistika bejn Malta u l-Latvja Dan se jkun is-sitt konfront bejn iż-żewġ pajjiżi. Ir-rekord ixaqleb lejn l-avversarji tagħna meta fil-ħames partiti preċedenti, huma rebħu tlieta u aħna rbaħna tnejn … fejn ġew skorjati 10 goals … 7 mil-Latvja u 3 mill-Maltin. Ta' nota huwa l-fatt li t-tliet rebħiet tal-Latvja ġew reġistrati kollha bl-iskor ta' 2-0. Iż-żewġ rebħiet Maltin inkisbu f'partita ta' ħbiberija (1-0) u f'tournament ta' ħbiberija (2-1). Dawn ir-rebħiet waslu taħt it- tmexxija tal-coaches Pippo Psaila u Josif Ilic rispettivament. Fit-tliet logħbiet l-oħra, it-team Malti kien taħt ir-responsabbiltá tal-coaches Pietro Ghedin u John Buttigieg. Il-logħbiet kollha kienu: 26.05.1992 – PTĦ (home) 1-0 02.06.1994 – PTĦ (away) 0-2 08.02.1998 – TTĦ (home) 2-1 L-iżgħar team Malti li ffaċċja lil Latvja kien dak li ħareġ rebbieħ fil-partita ta' ħbiberija (fl-Istadium Nazzjonali) bl-iskor ta' 1-0, nhar is-26 ta' Mejju, 1992, b'etá medja ta' 25.30. Min-naħa l-oħra l-ixjeħ team li lagħab kontra l-Latvja kien dak tas-7 ta' Ottubru, 2011, li safa megħlub fir-round ta' kwalifikaz­zjoni tal-Euro 2012 (Skonto Sta­dium – Riga), bl-iskor ta' 2-0, b'etá medja ta' 28.52. L-iżgħar player Malti li lagħab kontra l-Latvja kien dak ta' Birkirkara, Chucks Nwoko, fl-etá ta' 19-il sena, 6 xhur u 18-il ġurnata, nhar it-8 ta' Frar, 1998, fir-rebħa ta' 2-1. Imbagħad l-ixjeħ player kien dak ta' Floriana, Ivan Woods, fl-etá ta' 34 sena, 9 xhur u 6 ijiem, fit-telfa ta' 2-0, nhar is-7 ta' Ottubru, 2011. It-tliet goals Maltin ġew skorjati hekk: Partita ta' Ħbiberija (1) – Nicky Saliba (Valletta) Tournament ta' Ħbiberija (2) – Carmel Busuttil (Sliema W.) u Joe Brincat (Birkirkara). … taħt dawn il-coaches: Pippo Psaila (1) u Josif Ilic (2). L-iżgħar skorer kien Nicky Saliba meta fl-etá ta' 25 sena u 9 xhur, kien skorja l-uniku goal tal-partita, nhar is-26 ta' Mejju, 1992. L-ixjeħ skorer kien Carmel Busuttil, meta fl-etá ta' 33 sena, 11-il xahar u 10 ijiem, fetaħ l-iskor fir-rebħa ta' 2-1, fit-tournament ta' ħbiberija, nhar it-8 ta' Frar, 1998. Tliet players għamlu d-debutt bil-flokk nazzjonali waqt il-partiti kontra l-Latvja. Dawn huma Michael Cutajar (Rabat A.) u Joe Sant Fournier (Birkirkara) fis-26 ta' Mejju, 1992; Steve Borg (Valletta) fis-7 ta' Ottubru, 2011. B'kollox ġew utilizzati 50 player minn 17-il club differenti filwaqt li player minnhom (Michael Mifsud) kien mingħajr club … li f'perjodi differenti ġew magħżula mill-erba' coaches – Pippo Psaila (17); Pietro Ghedin (12); Josif Ilic (16) u John Buttgieg (żewġ partiti) (28). Erba' players kienu nvoluti fi tliet partiti – Joe Brincat (Hamrun S. 2, Birkirkara 1), Kris Laferla (Valletta 3), Nicky Saliba (Valletta 3) u Carmel Busuttil (KRC Genk 2, Sliema W. 1) Tliet players li għandhom fl-iskwadra Maltija mill-aħħar konfront kontra l-Latvja, fis-7 ta' Ottubru, 2011, huma Steve Borg (Gzira U.), Andrei Agius (Hibernians) u Paul Fenech (Balzan). Dak in-nhar kienu ma' clubs differenti – Borg (Valletta), Agius (US Latina) u Fenech (Birkirkara)